Ouagadougou

**Ouagadougou** (fonetski **Vagadugu**) je najveći i glavni grad države Burkine Faso od 1,086.505 stanovnika, koji sa okolnim naseljima ima preko 1,475.223 (2006.). Vagadugu ima univerzitet Al-Houda, osnovan 1969. i međunarodni aerodrom (IATA: OUA, ICAO: DFFD).

## Historija
Vagadugu je osnovan u 11. vijeku pod imenom *Kombemtinga* (zemlja ratnika). Po lokalnoj legendi ime je promjenio u 15. vijeku, tad su se dva rivalska plemena, Jonionse i Ninsi borili za prevlast, nad gradom. Njihov sukob završio je 1441. kad je Vubri, lider Joinonsa, uspio svoje pleme dovesti do pobjede, odtad se grad (i kraj oko njega) zove **Vogodogo**, a ne *Kumben-Tenga*, kako su ga Ninsi prije toga zvali. *Vogodogo* znači mjesto gdje su *ljudi izborili za čast i poštovanje*, a *Ouagadougou* (Vagadugu) je iskvareni oblik izvornog naziva mjesta.

Od 1441. kad je vladao Naba Niandefa pa sve do 1896. godine *Vagadugu* je bio prijestolnica historijskog kraljevstva naroda Mosi, a od 1681. sjedište njihovog **moro naba** (velikog kralja). Islam je postao službena dvorska religija za vladavine Naba Dulugua (vladao od 1796?-1825?).

Francuzi su zauzeli Vagadugu 1895. i formalno razvlastili njihovog posljednjeg kralja 1897. Historijski Vagadugu bio je mali gradić oko kraljevske palače *mogo naba*, Francuzi su ga počeli oblikovati u evropskom duhu, izgradivši prve veće građevine za administraciju, crke, škole, ulice, telegraf i vodovodnu mrežu.

Vagadugu je 1919. postao je glavni grad francuske kolonije Gornja Volta, koja je 1932., ukinuta. Od 1933. do 1947. Vagadugu je bio u sastavu francuske kolonije Obala Slonovače. Gornja Volta je obnovljena 1947., odtad je Vagadugu ponovno glavni grad Gornje Volte, koja je 1958. dobila autonomiju, a 1960. postala potpuno nezavisna. Od dolaska željeznice 1954. do stjecanja nezavisnosti 1960. godine, populacija grada se udvostručila, od 30.000 na više od 60.000 stanovnika. Nakon toga, broj stanovnika se udvostručavao svake slijedeće dekade, tako da je 1990. iznosio 500.000 a danas ih ima više od milijuna.

Današnji Vagadugu je mjesto velikih kontrasta, grad modernih javnih građevina okruženih tradicionalnim sirotinjskim kvartovima. To je grad velikih tržnica na otvorenom, sa brojnim zanatskim radnjama i Narodnim muzejem iz 1969.

## Geografija

Grad leži u ravnici u samom srcu subsaharske države Burkine Faso u kojoj nema puno vodotoka. Istina kroz grad teče riječica Masili pritoka Bijele Volte (Nakambe) zbog tog su u samom centru podignuta tri akomulaciona jezera, iz kojih se grad (nedostatno) snabdjeva vodom, ali preko 70 % stanovnika nema sanitarnu vodu i kanalizaciju, tako da ima puno zaraza uzrokovanih fekalijama. U novije vrijeme podignut je novo veće akomulaciono jezero Ziga 50&nbsp;km od grada na Bijeloj Volti ali ni to nije dovoljno za toliko velik broj stanovnika, tako da je *Ouagadougou* pojam za siromaštvo i prljavštinu.

Administrativno je grad podjeljen na 5 arondismana (općina), koji su podjeljeni na trideset sektora. Metropolitanski Vagadugu ima 17 naselja koja su povezana sa gradom i površinu od 219.3&nbsp;km².

## Klima
Vagadugu leži u Sahelu, on ima vruću pustinjsku klimu po Köppenovoj klasifikaciji klime. Sezona kiša traje od maja do oktobra, tada padne 750&nbsp;mm kiše prosječno na godinu, ostalih šest mjeseci vlada suša. Prosječna temperatura u gradu je oko 30&nbsp;°C, minimalne temperature vladaju od decembra do januara, tad može biti 19&nbsp;°C, a maksimalna je vruće od aprila do maj]]a kad zna biti i preko 40&nbsp;°C.

Klimu Vagadugua uglavnom karakteriziraju dva režima uzrokovana vjetrovima, od novembra do februara, pušu suhi vjetrovi sa sjevera iz Sahare zvani harmatan, a od maja do septembra monsunski južni vjetrovi sa Atlantika, često olujne snage.

## Privreda i transport
Vagadugu je prije svega trgovačko središte vrlo siromašnog poljoprivrednog kraja, grad ima i nešto industrije; tekstil, gazirana pića, šibice i obuća.

Grad je povezan željeznicom sa Obalom Slonovače i lukom Abidjan na Atlantiku, a cestom sa glavnim gradom Nigera Niameyom.

## Gradovi prijatelji
* , Quebec City, Québec
* , Lyon
* , Grenoble
* , Torino
* , San Miniato
* , Leuze-en-Hainaut
* , Kuvajt

## Reference

## Vanjske veze

* Commune de Ouagadougou  
* ''Ouagadougou'' na portalu Encyclopædia Britannica